પહેલાં તો ઓફીસમાંથી જ વરસાદ જોતા હતા. પાણીમાં ઘરે કઈ રીતે જઈશું તેની થોડી પણ ચિંતા હોય. અત્યારે તો વરસાદથી પડેલ ભૂવાઓની સંખ્યા ખૂબ વધારે છે તે ચિંતામાં વધારો કરે છે. અત્યારની વાતાનુકૂલિત ઓફિસોમાં વરસાદની ખબર પણ નથી પડતી. અત્યારે દેશમાં કોઈ જગ્યાએ ખૂબ વરસાદ છે તો કોઈ જગ્યાએ પાણીની અછત ચિંતાજનક સ્તરે છે. કેરાલામાં અત્યારે કોઈ વરસાદનું નામ લે તો પણ તેને માર પડી શકે અને ઘણા સ્થળે વરસાદની ચાતક જેમ રાહ જોવાય છે!